Diari Oficial de la Generalitat Valenciana


Sumari del DOGV 6688, del 10-01-2012 (2012/139)

RESOLUCIÓ de 7 d'octubre de 2011, de la Direcció General de Qualitat Ambiental, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Aigües i Sanejament d'Elx, SA.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6688

Data del DOGV
:   10-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/139


Data del document
:   07-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 7 d'octubre de 2011, de la Direcció General de Qualitat Ambiental, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Aigües i Sanejament d'Elx, SA.  
  
 [2012/139]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per l'entitat Aigües i Sanejament d'Elx, SA, amb CIF T05074026 i domicili social a la plaça de la Llotja, 1, 03467 Elx (Alacant), s'emet aquesta resolució, de conformitat amb els següents  
  
Antecedents de fet  
  
Primer. L'entitat Aigües i Sanejament d'Elx, SA sol·licita, en data 7 de setembre de 2011, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a Secció 3: control d'abocaments i qualitat de les aigües, nivell 2.  
Segon. Amb data 7 de setembre de 2011, l'esmentada empresa aporta la documentació i el certificat acreditatiu de l'entitat nacional d'acreditació (ENAC), com a laboratori d'assaig, conforme als requisits exigibles a les entitats col·laboradores per a la seua inscripció en el registre.  
  
  
Fonaments de dret  
  
Primer. L'Estatut d'Autonomia de la Comunitat Valenciana, aprovat mitjançant la Llei Orgànica 5/1982, d'1 de juliol, i la posterior reforma aprovada per la Llei Orgànica 1/2006, de 10 d'abril, atorga a la Generalitat Valenciana, en l'article 50.6, les competències de desplegament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3 de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exerceix, entre altres, les funcions en matèria de control de la contaminació. D'altra banda, d'acord amb la disposició transitòria del Decret 112/2011, de 2 de setembre, pel que s'aprova el Reglament Orgànic i Funcional, i amb el Decret 144/2005, de 7 d'octubre, pel que es crea el Centre de Tecnologies Netes, correspon a l'àrea del Centre de Tecnologies Netes, les funcions de tramitació de qualsevol procediment d'interés que li siga encomanat per la direcció general.  
  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel que s'estableixen les funcions de les entitats col·laboradores en matèria de qualitat ambiental i es crea i regula el seu registre indica, en l'article 7, el procediment de tramitació i resolució de les sol·licituds d'inscripció en l'esmentat registre.  
Per consegüent, fent ús de les meues atribucions, a proposta del Centre de Tecnologies Netes, resolc:  
  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental a l'entitat Aigües i Sanejament d'Elx, SA, amb domicili social a la plaça de la Llotja, 1, 03452 Elx (Alacant), amb el següent número d'inscripció en l'esmentat registre: 096/ECMCA.  
  
  
Segon  
L'entitat Aigües i Sanejament d'Elx, SA queda inscrita en els següents camps d'actuació, d'acord amb l'abast de l'acreditació presentada, que figuren en la taula següent:  
Camps d'actuació  
Secció 3  
Control d'abocaments i qualitat de les aigües  
Nivell 2: laboratori d'assaig  
Acreditació ENAC núm. 15/li1673  
Àrea ambiental mostres liquides  
Aigües residuals  
Aigües continentals  
Aigües de consum  
  
Tercer  
La inscripció en el registre únicament habilitarà Aigües i Sanejament d'Elx, SA, en les condicions i el temps establit en els annexos tècnics de les acreditacions o autoritzacions que han servit de base a la inscripció.  
Aquesta inscripció es manté mentre continue vigent la corresponent autorització o acreditació de solvència tècnica que hi va possibilitar la inscripció de l'entitat. A aquest efecte, Aigües i Sanejament d'Elx, SA ha de presentar en la Direcció General de Qualitat Ambiental, cada 5 anys, l'autorització o acreditació en vigor de la solvència tècnica atorgada per òrgan competent.  
  
Quart  
Així mateix, al efecte de mantenir actualitzades les dades del registre, Aigües i Sanejament d'Elx, SA està obligada a comunicar a la Direcció General de Qualitat Ambiental qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'article 12 del Decret 229/2004.  
  
Cinqué  
Son causes de cancel·lació de la inscripció en el registre les establides en l'article 13 del Decret 229/2004.  
  
Sisé  
En tot el que no s'ha indicat en la present resolució cal ajustar-se al que estableix el Decret 229/2004.  
  
Paterna, 7 d'octubre de 2011.- El director general de Qualitat Ambiental: Vicente Tejedo Tormo.